जत्थेदारों के रिमूवल पर अड़े पंज प्यारे, एसजीपीसी भी सख्त
अमृतसर. डेरासिरसा के मुखी गुरमीत राम रहीम सिंह को माफी देने वाले पांचों तख्तों के जत्थेदारों के रिमूवल पर अड़े पंज प्यारे दो जनवरी को वही आदेश दोबारा जारी करेंगे। दूसरी तरफ एसजीपीसी ने पहली जनवरी को ही एडजेक्टिव की मीटिंग बुला ली है। इसमें इनके खिलाफ कड़े फैसले लेने की तैयारी की जा रही है। माना जा रहा है कि इसमें पंज प्यारों के डिसमिस और सस्पेंशन जैसे फैसले लिए जा सकते हैं। डेरा मुखी को सितंबर में माफी दी गई थी। इसके बाद पंज प्यारों ने जत्थेदारों को हटाने के लिए कहा था। इस पर पंज प्यारों को दी जाने वाली सुविधाएं बंद करने के आदेश दिए गए थे। विवाद और बढ़ा तो पंज प्यारों को बहाल कर दिया गया। इसके बाद नवंबर माह में खंडा को हापुड़ तथा जंजुआ को दिल्ली तबादला कर दिया गया, मगर यह लोग ड्यूटी पर नहीं गए।
पंज प्यारा खंडा तथा जंजुआ का कहना है कि वह लोग अपने फैसले पर अटल हैं और आगे भी रहेंगे। खंडा ने कहा कि उनकी लड़ाई किसी व्यक्ति या संस्था विशेष से नहीं, उसके खिलाफ है जो कुछ पंथक मर्यादा के विपरीत हो रहा है।
hin_Deva hin_Deva hin_Deva